Smiltvabaliai
Smiltvabaliai (Trogidae) – vabalų (Coleoptera) šeima. Kūnas juodas, ovalinis, išgaubtas. Antenos 10-narės, su trinare buožele. Antsparniai su gumburėlių eilėmis. Ant gumburėlių auga plaukeliai. Trindami pilvelį į antsparnius išgauna į svirpimą panašų garsą. Gyvena sausose smėlėtose vietose. Minta gyvūnų lavonais. Lervos vystosi dirvoje urveliuose po dvėsena. Pasaulyje yra apie 300 rūšių, priklausančių 3 gentims. Lietuvoje 3 rūšys.